b'\n_START_ARTICLE_\nRhondia\n_START_SECTION_\nUtseende\n_START_PARAGRAPH_\nMiddelsstore, noks\xc3\xa5 brede, blanke og h\xc3\xa5rl\xc3\xb8se, lyst r\xc3\xb8dlige til svarte trebukker, ofte er dyret lyst med svarte dekkvinger. Antennene er tynne, kortere enn kroppen. Pronotum er rundet med avsatt "hals" foran. Dekkvingene er brede, litt avsmalnende bakover, med markerte "skuldre" som gjerne stikker ut og kan ha en skarp pigg. Beina er middels lange og slanke.\n_START_SECTION_\nLevevis\n_START_PARAGRAPH_\nDe fleste av artene har larver som utvikler seg under barken p\xc3\xa5 nylig d\xc3\xb8de tr\xc3\xa6r. Fordi utviklingstiden gjerne er forholdsvis kort kan de ogs\xc3\xa5 gj\xc3\xb8re seg nytte av nyfelt t\xc3\xb8mmer. De voksne billene er livlige dyr som l\xc3\xb8per raskt og gjerne flyr i solskinn om v\xc3\xa5ren. De bes\xc3\xb8ker gjerne blomster.\n_START_SECTION_\nUtbredelse\n_START_PARAGRAPH_\nArtene lever i Kina og Taiwan, muligens ogs\xc3\xa5 i det nordlige India.'